rejauldu/bengali-wikipedia huggingface dataset:
বিফোর দ্য ফ্লাড ফিশার স্টিভেনস পরিচালিত জলবায়ু পরিবর্তন বিষয়ক ২০১৬ সালের প্রামাণ্য চলচ্চিত্র। ছবিটি প্রযোজনা করেছেন ফিশার স্টিভেনস, লিওনার্দো ডিক্যাপ্রিও, জেনিফার ডেভিসন কিলোরান, জেমস প্যাকার, ব্রেট র‍্যাটনার ও ট্রেভর ডেভিডস্কি এবং নির্বাহী প্রযোজক ছিলেন মার্টিন স্কোরসেজি।  ছবিটি টরন্টো আন্তর্জাতিক চলচ্চিত্র উৎসব-এ ৯ সেপ্টেম্বর, ২০১৬ প্রদর্শনের কথা থাকলেও তার পরে ৩০ অক্টোবর, ২০১৬ ন্যাশনাল জিওগ্রাফিক চ্যানেল-এ প্রিমিয়ার হয়। ন্যাশনাল জিওগ্রাফিক তাদের কথা অনুযায়ী জলবায়ু পরিবর্তন বিষয়ক চলচ্চিত্রটি বিভিন্ন মাধ্যমে প্রদর্শনের জন্য উন্মুক্ত করে দেয়।  বিষয়বস্তু ডিক্যাপ্রিও পৃথিবীর বিভিন্ন অঞ্চলে ঘুরে বেড়ান এবং বৈশ্বিক উষ্ণায়ণের মানবসৃষ্ট কারণগুলো খুঁজে বের করেন। ডিক্যাপ্রিও আর্কাইভ ফুটেজসহ এই সমস্যাগুলো বর্ণনা করেন। তিনি বার বার ১৫শ শতাব্দীর হিরোনিমাস বচের দ্য গার্ডেন অফ আর্থলি ডিলাইটস-এর কথা বলেন এছাড়া ডিক্যাপ্রিওর ২০১৫ সালের দ্য রেভেন্যান্ট চলচ্চিত্রের নির্মাণের ফুটেজও দেখানো হয়।  ডিক্যাপ্রিওর ভাষ্যে যুক্তরাষ্ট্রের কর্পোরেট লবিস্টস ও রাজনৈতিক ব্যক্তিত্বদের জলবায়ু পরিবর্তনের বিষয়টিকে অস্বীকারের কথা ফুটে উঠেছে।  কুশীলব লিওনার্দো ডিক্যাপ্রিওর পাশাপাশি প্রামাণ্যচিত্রটিতে রয়েছেন বারাক ওবামা, পোপ ফ্রান্সিস, সুনিতা নারাইন, আনোতে তং, জন কেরি, এলন মাস্ক, আলেহান্দ্রো গোন্সালেস ইনারিতু, পিয়ারস সেলারস, ও জোহান রকস্ট্রম।  প্রচার ছবিটি ইন্টারনেটে বিনামুল্যে প্রচারের জন্য ও ১৭১টি দেশে ন্যাশনাল জিওগ্রাফিক চ্যানেলে  এবং কয়েকটি দেশের জাতীয় টেলিভিশন চ্যানেলে প্রচারের জন্য নির্মিত হয়েছিল। ইংরেজি ছাড়া অন্য ভাষাভাষীদের সুবিধার জন্য ছবিটির ৪৫টি ভাষায় সাবটাইটেল তৈরি করা হয়। ছবিটি মুক্তির দিন ২ মিলিয়নের বেশি বার দেখা হয়।  মূল্যায়ন সমালোচকদের প্রতিক্রিয়া প্রামাণ্যচিত্রটি ইতিবাচক সমালোচনা লাভ করেছে। ২৭ জন সমালোচকের পর্যালোচনার ভিত্তিতে রটেন টম্যাটোস-এ ছবিটির রেটিং স্কোর ৭০%। ১০ জন সমালোচকের পর্যালোচনার ভিত্তিতে মেটাক্রিটিক-এ চলচ্চিত্রটির রেটিং স্কোর ১০০-এ ৬৩, যা মূলত ইতিবাচক।  ডব্লিউ ম্যাগাজিন বিফোর দ্য ফ্লাড ছবিটিকে "সত্যিই মর্মস্পর্শী" বলে উল্লেখ করেছে। দ্য গার্ডিয়ান ছবিটিকে সমসাময়িক গুরুত্বপূর্ণ বিষয় নিয়ে নির্মিত একটি অসাধারণ ও শিক্ষামূলক প্রামাণ্যচিত্র বলে উল্লেখ করেছে। ভ্যারাইটি ম্যাগাজিনও ছবিটির প্রশংসা করে লিখেছে ছবিটি তার বিষয়বস্তুকে গুরুত্ব দিয়েছে ও একত্রিত করেছে এবং জলবায়ু পরিবর্তনের ফলে ক্ষতিগ্রস্তদের, যেমন আর্কটিকের শ্বেত ভাল্লুক, কিরিবাতির মত দ্বীপ রাষ্ট্রের বাসিন্দাদের জীবনযাপন তুলে ধরার জন্য সফলতা লাভ করেছে।  পুরস্কার  পুরস্কার পুরস্কার প্রদানের তারিখ বিভাগ গ্রহীতা ফলাফল তথ্যসূত্র ইভিনিং স্ট্যান্ডার্ড ব্রিটিশ ফিল্ম পুরস্কার ৮ ডিসেম্বর, ২০১৬ শ্রেষ্ঠ প্রামাণ্যচিত্র বিফোর দ্য ফ্লাড   হলিউড ফিল্ম পুরস্কার ৬ নভেম্বর, ২০১৬ হলিউড প্রামাণ্যচিত্র পুরস্কার লিওনার্দো ডিক্যাপ্রিও ও ফিশার স্টিভেনস    সঙ্গীত চলচ্চিত্রের সঙ্গীত রচনা ও পরিচালনা করেছেন মগওয়াই, ট্রেন্ট রেজনর, এটিকাস রস ও গুস্তাভো সান্তাওলালা  তথ্যসূত্র  বহিঃসংযোগ    Before the Flood on Dailymotion        বিষয়শ্রেণী:২০১৬-এর চলচ্চিত্র বিষয়শ্রেণী:২০১০-এর দশকের প্রামাণ্য চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রামাণ্য চলচ্চিত্র বিষয়শ্রেণী:লিওনার্দো ডিক্যাপ্রিও প্রযোজিত চলচ্চিত্র বিষয়শ্রেণী:ন্যাশনাল জিওগ্রাফিক চ্যানেল বিষয়শ্রেণী:বৈশ্বিক উষ্ণায়নের ভিত্তিতে নির্মিত প্রামাণ্য চলচ্চিত্র বিষয়শ্রেণী:বৈশ্বিক উষ্ণায়ণ বিষয়শ্রেণী:জলবায়ু পরিবর্তন বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
ব্যবহার প্রতিস্থাপন|স্ট্রিং|লক্ষ্য|প্রতিস্থাপন|count=স  লক্ষ্য-কে প্রতিস্থাপন দিয়ে স সংখ্যকবার প্রতিস্থাপন করে স্ট্রিং প্রধান করে।  ব্যবহার না করলে এটি স্ট্রিংয়ের প্রতিটি লক্ষ্যে প্রয়োগ হবে। প্রথম তিনটি প্যারামিটারের যে কোন একটিতে শূন্যস্থান ব্যবহৃত হলে তা একটি অক্ষর হিসেবে গণনা করা হবে।  উদাহরণ  {{প্রতিস্থাপন|এক দুই দুই তিন দুই চার দুইদুই পাঁচ|দুই|নয়}} →   {{প্রতিস্থাপন|এক দুই দুই তিন দুই চার দুইদুই পাঁচ|দুই|নয়|count=2}} →   {{প্রতিস্থাপন|কোনও_কিছু|_| }} →  শূন্যস্থান  {{প্রতিস্থাপন|এক-দুই দুই-তিন দুই-চার দুইদুই-পাঁচ|-|—}} →   {{প্রতিস্থাপন|এক-দুই দুই-তিন দুই-চার দুইদুই-পাঁচ|- |—}} →    আরও দেখুন   বিষয়শ্রেণী:স্ট্রিং ম্যানিপুলেশন টেমপ্লেট
ক্রিসটোফার স্কট ক্রিস কাইল (এপ্রিল ৮, ১৯৭৪ - ফেব্রুয়ারি ২, ২০১৩) ছিলেন মার্কিন যুক্তরাষ্ট্রের একজন নেভিসিল সদস্য ও যুক্তরাষ্ট্রের ইতিহাসে সবচেয়ে প্রাণঘাতী স্নাইপার। তার নিশ্চিত হত্যার সংখ্যা ১৬০ জন।name=Legend of American sniper Chris Kyle looms over murder trial"> কাইল ইরাক যুদ্ধে চারবার অংশগ্রহণ করেন এবং যুদ্ধক্ষেত্রে বীরত্ব ও সাহসিকতার জন্য বেশ কয়েকটি পুরস্কারে ভূষিত হন। তিনি দুটি সিলভার মেডেল, পাঁচটি ব্রোঞ্জ স্টার মেডেল, একটি নেভি ও মেরিন ক্রর্পস কমেন্ডেশন মেডেল, দুটি নেভি ও মেরিন ক্রর্পস এচিভমেন্ট মেডেল ও বেশ কয়েকটি ইউনিট ও ব্যক্তিগত সম্মানে ভূষিত হন।  ২০০৯ সালে কাইল মার্কিন নেভি থেকে সম্মানের সাথে অবসরে যান ও আমেরিকান স্নাইপার নামে বেস্টসেলিং অত্মজীবনী রচনা করেন যা ২০১২ সালে প্রকাশিত হয়। নির্মাতা ও নায়ক ক্লিন্ট ইস্টউড তার বই অবলম্বনে একই নামে একটি চলচ্চিত্র নির্মাণ করেন যা ২০১৪ সালের ডিসেম্বরে মুক্তি পায়। ২০১৩ সালের ২রা ফেব্রুয়ারি কেইল ও তার এক বন্ধু টেক্সাসের চাক পর্বতমালার কাছে কেটি শ্যুটিং রেঞ্জে হত্যাকাণ্ডের শিকার হন। এ্যডি রে রুথ নামে একজনকে পরবর্তীতে হত্যাকাণ্ডের দায়ে অভিযুক্ত করা হয় এবং দুটি হত্যাই প্রমাণিত হওয়ায় বর্তমানে তাদের হত্যাকারী রুথ যাবজ্জীবন কারাদন্ড ভোগ করছেন।  প্রারম্ভিক জীবন ক্রিস কাইল টেক্সাসের ওডিসায় জন্মগ্রহণ করেন। তার পিতা-মাতার দুই সন্তানের মধ্যে তিনি প্রথম। তার মাতার নাম ডেবি লেন ও পিতার নাম ওয়েন কেনিথ কাইল যিনি ছিলেন একজন স্কুল শিক্ষক ও যাজক। কাইলের বাবা কাইলকে ৮ বছর বয়সে .৩০-০৬ স্প্রিংফিল্ড রাইফেল কিনে দেন এবং পরবর্তীতে একটি শটগান কিনে দেন যা দিয়ে তারা পাখি, কুয়েল ও হরিণ শিকার করতেন। কাইল টেক্সাসের মিডলোথিন স্কুলে তার শিক্ষা জীবন শুরু করেন। স্কুলের পর কাইল একটি রেঞ্চে  পেশাদারী ব্রোনঞ্চো রাইডার হিসেবে কাজ করেন ও তার এই পেশাগত জীবনের সমাপ্তি ঘটে যখন তিনি হাতে প্রচন্ড আঘাত পেয়ে আহত হন।   আরও দেখুন    গ্রন্থপঞ্জি   Kyle, Chris; McEwen, Scott; DeFelice, Jim (2013). American Sniper: The Autobiography of the Most Lethal Sniper in U.S. Military History. New York: W. Morrow, 2012.  OCLC 733224029  Kyle, Chris; Doyle, William (2013). American Gun: A History of the U.S. in Ten Firearms.  New York: William Morrow, 2013.  OCLC 813286737   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:২০১৩-এ মৃত্যু বিষয়শ্রেণী:মার্কিন লেখক বিষয়শ্রেণী:মার্কিন আত্মজীবনীকার বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:খুনের শিকার পুরুষ বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:জার্মান বংশোদ্ভূত মার্কিন ব্যক্তি
সিন্ধু ক্রিকেট দল ছিল একটি ভারতীয় ঘরোয়া ক্রিকেট দল যা ভারতীয় সিন্ধু প্রদেশের প্রতিনিধিত্ব করত। দলটি ১৯৩৪-৩৫ মৌসুম থেকে ১৯৪৭-৪৮ মৌসুম পর্যন্ত ভারতে রঞ্জি ট্রফি খেলেছে, ভারত ভাগের আগে।  দলটি প্রথম রঞ্জি ট্রফিতে ১৯৩৪ মৌসুমে ওয়েস্টার্ন ইন্ডিয়া দলের বিপক্ষে প্রথম-শ্রেণীর ক্রিকেট খেলে। দলটি ১৯৪৭/৪৮ মৌসুম পর্যন্ত রঞ্জি ট্রফিতে উপস্থিত হতে থাকে, যখন এটি বোম্বের বিপক্ষে তার চূড়ান্ত প্রথম-শ্রেণীর ম্যাচ খেলেছিল।First-Class Matches played by Sind ভারতের স্বাধীনতা ও বিভক্তির পর, সিন্ধু ক্রিকেট দল পাকিস্তানের সিন্ধু প্রদেশের প্রতিনিধিত্ব করতে গিয়ে সিন্ধু ক্রিকেট দলের স্থলাভিষিক্ত হয়।  উল্লেখযোগ্য খেলোয়াড়  নওমল জিওমাল  গোগুমাল কিষেণচাঁদ  জেনি ইরানি  গুলাবরাই রামচাঁদ  পানান্মাল পাঞ্জাবি  এস কে গিরধারী  তথ্যসূত্র  বহিঃসংযোগ ক্রিকেটআর্কাইভে সিন্ধু ক্রিকেট দল (ইংরেজি)  বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:ভারতের প্রাক্তন সিনিয়র ক্রিকেট ক্লাব বিষয়শ্রেণী:সিন্ধুর ক্রিকেট বিষয়শ্রেণী:১৮৯৩-এ ভারতে প্রতিষ্ঠিত বিষয়শ্রেণী:১৮৯৩-এ প্রতিষ্ঠিত ক্রিকেট ক্লাব
রাহাতুল ফেরদৌস (জন্ম: ১০ মে ১৯৯৫) একজন বাংলাদেশী প্রথম শ্রেণির ক্রিকেটার।    আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ    রাহাতুল ফেরদৌস -ক্রিকইনফো  বিষয়শ্রেণী:বাংলাদেশ পূর্বাঞ্চলের ক্রিকেটার বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:সিলেটের ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:ব্রাদার্স ইউনিয়নের ক্রিকেটার
তরপুরচণ্ডী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।   আয়তন  তরপুরচণ্ডী ইউনিয়নের আয়তন ২,৫০১ একর।   জনসংখ্যার উপাত্ত  ২০১১ সালের পরিসংখ্যান অনুযায়ী তরপুরচণ্ডী ইউনিয়নের জনসংখ্যা ১২,০৪৪ জন। এর মধ্যে পুরুষ ৫,৮০৩ জন এবং মহিলা ৬,২৪১ জন। মোট পরিবার ২,৪৯১টি।   অবস্থান ও সীমানা  চাঁদপুর সদর উপজেলার মধ্যাংশে তরপুরচণ্ডী ইউনিয়নের অবস্থান। এ ইউনিয়নের উত্তরে কল্যাণপুর ইউনিয়ন, পূর্বে মৈশাদী ইউনিয়ন, দক্ষিণ-পূর্বে বাগাদী ইউনিয়ন, দক্ষিণে বালিয়া ইউনিয়ন, দক্ষিণ-পশ্চিমে চাঁদপুর পৌরসভা এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।   প্রশাসনিক কাঠামো  তরপুরচণ্ডী ইউনিয়ন চাঁদপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী তরপুরচণ্ডী ইউনিয়নের সাক্ষরতার হার ৫৯%।   শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার  ওয়ারলেস বাজার   দর্শনীয় স্থান    উল্লেখযোগ্য ব্যক্তি    জনপ্রতিনিধি    আরও দেখুন   চাঁদপুর সদর উপজেলা  চাঁদপুর সদর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
বড়দল ইউনিয়ন বাংলাদেশের সাতক্ষীরা জেলার  আশাশুনি উপজেলার অন্তর্গত একটি অসাম্প্রদায়িক ইউনিয়ন। এই ইউনিয়নের বর্তমান দায়িত্বরত চেয়ারম্যান জগদীশ চন্দ্র সানা।  অবস্থান ও আয়তন বড়দল ইউনিয়নের আয়তন ৯০০৮ একর এবং  শিক্ষার হার ৪৩.৪৬%। ইউনিয়নের গ্রাম সমূহের নাম –             ১।বামনডাঙ্গা ২।নড়েরাবাদ ৩।চাম্পাখালী ৪।জামালনগর ৫।কেয়ারগাতী ৬।ডুমুরপোতা ৭।খেড়ুয়ারডাঙ্গা ৮।গোয়ালডাঙ্গা ৯।ফকরাবাদ               ১০।বুড়িয়া ১১।জেল পাতুয়া ১২।মাদিয়া ১৩।কদমতলা ১৪।লক্ষীখোলা ১৫।মুরারীকাটী ১৬।হেতাইলবুনিয়া ১৭।বাইনতলা ১৮।বড়দল(উ:)               ১৯।বড়দল বাজার ২০।বড়দল খ্রীষ্টান পাড়া  ২১।বড়দল(ম:) ২২।বড়দল মাঝের ডাঙ্গা ২৩।বড়দল (দ:) ২৪।পাঁচপোতা।  শিক্ষাপ্রতিষ্ঠান   প্রাথমিক বিদ্যালয়  ৫১ নং (মঃ) বড়দল (সরঃ) প্রাথমিক বিদ্যালয় বড়দল সেন্ট ফ্রান্সিস জেভিয়ার জুনিয়র হাইস্কুল। ৪৮ নং চাম্পাখালি সরকারি প্রাথমিক বিদ্যালয়। গোয়ালডাঙ্গা সরকারি প্রাথমিক বিদ্যালয়। জামালনগর সরকারি প্রাথমিক বিদ্যালয়। ফকরাবাদ সরকারি প্রাথমিক বিদ্যালয়।  উচ্চমাধ্যমিক বিদ্যালয়   বড়দল আফতাব উদ্দিন কলেজিয়েট স্কুল  গোয়ালডাঙ্গা ফকিরবাড়ী মাধ্যমিক বিদ্যালয়  বাইনতলা আর সি মাধ্যমিক বিদ্যালয়   মাদ্রাসা  বড়দল দারুছ সুন্নাহ আলিম মাদ্রাসা।  বড়দল সানা বাড়ি মাদ্রাসা  গোয়ালডাংগা আল-হেরা ছুরমানিয়া হাফিজিয়া মাদ্রাসা  ফকরাবাদ হাফিজিয়া মাদ্রাসা  খাল ও নদী  বাইনতলা খাল (পুটিমারির দোহা)  কপোতাক্ষ নদ   বাজার  গোয়ালডাঙ্গা বাজার বড়দল বাজার  ধর্মীয় স্থাপনা  মসজিদ  বড়দল বাজার জামেমসজিদ উত্তর বড়দল জামেমসজিদ গাজী পাড়া জামেমসজিদ সানা পাড়া জামেমসজিদ  দক্ষিণ বড়দল জামেমসজিদ  মোহাম্মদনগর জামেমসজিদ  বাইতুল মামুর জামে মসজিদ বামনডাংগা পশ্চিমপাড়া জামে মসজিদ বামনডাংগা জামে মসজিদ গোয়ালডাংগা বাজার জামে মসজিদ গোয়ালডাংগা বাইতুসসালাহ জামে মসজিদ জামালনগর জামে মসজিদ কেয়ারগাতী জামে মসজিদ ফকরাবাদ জামে মসজিদ উত্তর বাইনতলা জামে মসজিদ বুড়িয়া জামে মসজিদ (বি:দ্র: সঠিক বা অফিশিয়াল নাম, এবং আরো মসজিদের নাম সংযোজন আবশ্যক)  মন্দির  বড়দল বাজার মন্দীর  (বি:দ্র: সঠিক বা অফিশিয়াল নাম, এবং আরো মন্দিরের নাম সংযোজন আবশ্যক)  গীর্জা  বড়দল খৃষ্টান পাড়া গীর্জা (সাধু ফ্রান্সিস গীর্জা) (বি:দ্র: সঠিক বা অফিশিয়াল নাম, এবং আরো গীর্জার নাম সংযোজন আবশ্যক)   ঐতিহাসিক স্থান   ব্যক্তিত্ব     সামাজিক সংগঠন   সুশীল সমাজ    তথ্যসূত্র   বিষয়শ্রেণী:আশাশুনি উপজেলার ইউনিয়ন
গার্লসডুপর্ন ছিল একটি পর্নোগ্রাফি ওয়েবসাইট, যা ২০০৯ থেকে ২০২০ সাল পর্যন্ত সক্রিয় ছিল। নভেম্বর ২০১৯ সালে ছয়জনকে জড়িয়ে জোর জবরদস্তি ও জালিয়াতি করে যৌন পাচারের অভিযোগ আনা হয়েছিল।  ডিসেম্বর ২০১৯, আরও দু'জনের বিরুদ্ধে যৌন পাচার আইন প্রয়োগে বাধা দেওয়ার অভিযোগ আনা হয়েছিল।  ওয়েবসাইটটি ২০২০ সালের জানুয়ারিতে ইন্টানেট থেকে সরানো হয়েছিল।  মার্কিন যুক্তরাষ্ট্রের বিচার বিভাগের মতে, ওয়েবসাইটটি এবং এর ভগিনী ওয়েবসাইট গার্লসডুটয়েস ১৭ মিলিয়ন ডলারেরও বেশি রাজস্ব দিয়েছিল।  ভিডিও গার্লসডুপর্ন ডট কম সহ পর্নোগ্রাফি ওয়েবসাইট যেমন পর্নহাবে দেখানো হয়েছে, যেখানে চ্যানেলটি শীর্ষ ২০ সর্বাধিক দেখা চ্যানেলে পৌঁছেছিল, যার প্রায় ৬৮০ মিলিয়ন ভিউ ছিল।    ইতিহাস  গার্লসডুপর্ন ছিল মাইকেল প্রেটের (জন্ম: ১৯৮২, নিউজিল্যান্ড) মালিকানাধীন একটি পর্নোগ্রাফি ওয়েবসাইট, যিনি ক্যামেরাম্যান এবং সম্পাদক হিসাবেও কাজ করেছেন। ম্যাথু ওল্ফ (জন্ম: ১৯৮২ বা ১৯৮৩, নিউজিল্যান্ড) সহ-মালিক এবং ক্যামেরাম্যান হিসাবে কাজ করেছেন।  তিনি প্র্যাটের ছেলেবেলার বন্ধুও।  ডগ উইডারহোল্ড এবং রুবেন আন্দ্রে গার্সিয়া (জন্ম: ১৯৮৬ বা ১৯৮৭) এই সংস্থার প্রধান পুরুষ পর্নোগ্রাফি অভিনেতা ছিলেন।  আইনজীবী অ্যারন সাদোক ২০১২ সালে এই কোম্পানির হয়ে কাজ শুরু করেছিলেন, যখন ক্যামেরাম্যান থিওডোর "টেডি" গাই ২০১৫ থেকে ২০১৭ সালের মধ্যে প্রায় ১২০ টি ভিডিও চিত্রিত করেছেন।  প্র্যাট ২০০৭ সালে গার্লসডুপর্নের পরিকল্পনা ও শুটিং শুরু করেছিলেন। ওয়েবসাইটটি ২০০৯ সালে চালু করা হয়েছিল।    অন্যান্য ওয়েবসাইটে সামগ্রী     তথ্যসূত্র     বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি বিষয়শ্রেণী:মার্কিন আদিরসাত্মক ও পর্নোগ্রাফি ওয়েবসাইট বিষয়শ্রেণী:যৌন উদ্দেশ্যে মানব পাচার বিষয়শ্রেণী:ক্যালিফোর্নিয়ায় পর্নোগ্রাফি বিষয়শ্রেণী:২০০৯-এ ক্যালিফোর্নিয়ায় প্রতিষ্ঠিত বিষয়শ্রেণী:২০০৯-এ ক্যালিফোর্নিয়ায় বিলুপ্ত বিষয়শ্রেণী:২০২০-এ বিলুপ্ত মার্কিন কোম্পানি বিষয়শ্রেণী:সান দিয়েগো ভিত্তিক কোম্পানি বিষয়শ্রেণী:২০২০-এ বিলুপ্ত ইন্টারনেট সম্পত্তি
পেলাহিয়া আন্দ্রিভনা রাইকো (née Soldatova; ; ৫ মে ১৯২৮ - ১৫ জানুয়ারী ২০০৪), একজন ইউক্রেনীয় নাইভ চিত্রশিল্পী যিনি ৬৯ বছর বয়সে ছবি আঁকা শুরু করেছিলেন। তিনি রায়কো নামেও পরিচিত। তার বাড়িটি ইউক্রেনের একটি জাতীয় সাংস্কৃতিক স্মৃতিস্তম্ভ ছিল। ২০২৩ সালের জুনে রাশিয়ান আক্রমণের সময় কাখোভকা বাঁধ ধ্বংসের পর বন্যায় এটি ধ্বংস হয়ে যায়।   জীবনী  রাইকোর জন্ম ৫ মে ১৯২৮ সালে ওলেশকি শহরে। তার তিন বোন ছিল। দ্বিতীয় বিশ্বযুদ্ধের সময় তাকে জার্মানিতে নির্বাসিত করা হয়েছিল, কিন্তু পরে ইউক্রেনে ফিরে আসেন এবং ১৯৫০ সালে ২২ বছর বয়সে নিকোলে আলেক্সেভিচ রাইকোকে বিয়ে করেন।  ১৯৯৮ সালের শরৎকালে, তিনি তার পারিবারিক কষ্ট দূর করার একটি উপায় হিসেবে তার বাড়িতে ছবি আঁকা শুরু করেন। তিনি তার মাসিক  পেনশন দিয়ে রং এবং ব্রাশ কিনেছিলেন। অবশেষে তিনি পুরো সম্পত্তি রঙ করেছিলেন। তার বাড়ি স্থানীয় পর্যটকদের আকর্ষণে পরিণত হয়েছিল। ২০০৪ সালের ১৫ জানুয়ারী তিনি মারা যান।  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:২০০৪-এ মৃত্যু
সালানপুর রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি সালানপুর ও সালানপুরেরর পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ৩ টি প্ল্যাটফর্ম রয়েছে। এই স্টেশনে প্রতিদিন ১২ টি ট্রেন যাত্রাবিরতি করে।  ইতিহাস  বৈদ্যুতীকরণ  রেলওয়ে স্টেশন ও রেলপথের বৈদ্যুতীকরণ ১৯৯৪-৯৫ সালে কারা হয়েছিল।  তথ্যসূত্র  বিষয়শ্রেণী:পশ্চিম বর্ধমান জেলার রেলওয়ে স্টেশন
আর-রাদ (, বজ্রনাদ) কুরআনের ১৩ তম সূরা, এর আয়াত সংখ্যা ৪৩টি। আর-রাদ সূরাটি মদিনায় অবতীর্ণ হয়েছে।   নামকরণ  এই সূরার তেরো নম্বর (আরবী) আয়াতের বাক্যাংশের “আর্‌ রা’দ” শব্দটিকে এ সূরার নাম হিসেবে গণ্য করা হয়েছে। এ সূরায় “রাদ” উল্লেখিত হয়েছে বা “রা’দ”-এর কথা বলা হয়েছে।   তথ্যসূত্র    বহিঃসংযোগ   আর-রাদ'র বাংলা অনুবাদ  বিষয়শ্রেণী:সূরা
thumb|মুন্দেরি পাখির অভয়ারণ্য মুন্দেরী () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে মুন্দেরী শহরের জনসংখ্যা হল ১৯,৪৭৮ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মুন্দেরী এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
মার্কো রাকোনিয়াৎস (, ; জন্ম: ২৫ এপ্রিল ২০০০) হলেন একজন মন্টিনিগ্রীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।  ২০১৪ সালে, রাকোনিয়াৎস মন্টিনিগ্রো অনূর্ধ্ব-১৫ দলের হয়ে মন্টিনিগ্রোর বয়সভিত্তিক পর্যায়ে অভিষেক করেছিলেন। প্রায় ছয় বছর যাবত মন্টিনিগ্রোর বয়সভিত্তিক দলের হয়ে খেলার পর, তিনি ২০২২ সালে মন্টিনিগ্রোর হয়ে আন্তর্জাতিক পর্যায়ে অভিষেক করেছেন; মন্টিনিগ্রোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন মার্কো রাকোনিয়াৎস ২০০০ সালের ২৫শে এপ্রিল তারিখে সার্বিয়া ও মন্টিনিগ্রোর বিয়েলো পোয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রাকোনিয়াৎস মন্টিনিগ্রো অনূর্ধ্ব-১৫, মন্টিনিগ্রো অনূর্ধ্ব-১৭, মন্টিনিগ্রো অনূর্ধ্ব-১৮, মন্টিনিগ্রো অনূর্ধ্ব-১৯ এবং মন্টিনিগ্রো অনূর্ধ্ব-২১ দলের হয়ে খেলার মাধ্যমে মন্টিনিগ্রোর প্রতিনিধিত্ব করেছেন। মন্টিনিগ্রোর বয়সভিত্তিক দলের হয়ে তিনি প্রায় ৬ বছরে ৪২ ম্যাচে অংশগ্রহণ করে ১১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল মন্টিনিগ্রো  ২০২২  ১  ০ সর্বমোট  ১  ০  তথ্যসূত্র  বহিঃসংযোগ                     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মন্টিনিগ্রীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:রেড স্টার বেলগ্রেডের খেলোয়াড় বিষয়শ্রেণী:সার্বীয় সুপারলিগার খেলোয়াড় বিষয়শ্রেণী:মন্টিনিগ্রোর আন্তর্জাতিক যুব ফুটবলার বিষয়শ্রেণী:মন্টিনিগ্রোর আন্তর্জাতিক ফুটবলার বিষয়শ্রেণী:ফুটবল ক্লাব লকোমতিভ মস্কোর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রাশিয়ায় প্রবাসী ফুটবলার বিষয়শ্রেণী:মন্টিনিগ্রোর অনূর্ধ্ব-২১ আন্তর্জাতিক ফুটবলার
স্বর্গ হ্রদ (ইংরেজি:Heaven Lake, চোসঙ্গুল: , চিয়নজি অথবা চেয়নজি; , তিয়ানচি ; মাঞ্চু: তামুন অমো অথবা তামুন জুসে) চীন ও উত্তর কোরিয়ার সীমান্তে অবস্থিত একটি আগ্নেয়গিরির জ্বালামুখে সৃষ্ট হ্রদ।  কোরিয়ানদের জন্য হ্রদটি আধ্যাত্মিক ও পবিত্র স্থান হিসেবে গণ্য। হ্রদটি পিকটু পর্বতের আগ্নেয়গিরির কেলডেরায় অবস্থিত, যা চাংবাই ও বিকডুডেগান পর্বতমালার অংশ। হ্রদটির দক্ষিণ-পূর্বাংশ উত্তর কোরিয়ার রিয়াংগাং প্রদেশ ও উত্তর-পশ্চিমাংশ চীনের জিলিন প্রদেশের অন্তর্গত। গিনেস বুক অব ওয়ার্ল্ড রেকর্ডস হ্রদটিকে সমুদ্রপৃষ্ট হতে সবচেয়ে উচুতে অবস্থিত আগ্নেয়গিরির জ্বালামুখের হ্রদ হিসেবে স্বীকৃতি দিয়েছে।   ভৌগোলিক উপাত্ত  alt=|থাম্ব|262x262পিক্সেল|১৯৫৪ সালের মানচিত্রে স্বর্গ হ্রদ ও তার প্বার্শবর্তী স্থান স্বর্গ হ্রদটির মূল ধারক ক্যালডেরাটি নয়শত ছেচল্লিশ(৯৪৬) সালে পিকটু পর্বতের অগ্ন্যুৎপাতের ফলে সৃষ্ট। হ্রদটি সমুদ্র পৃষ্ট হতে . যা পৃথিবীর যেকোন আগ্নেয় হ্রদের মধ্যে সর্বোচ্চ। সবচেয়ে উচুঁতে অবস্থানের কারণে ২০০০ সালে হ্রদটি গিনেস বিশ্ব রেকর্ডে অন্তর্ভুক্ত হয়। জলাধারটির মোট আয়োতন । এটি উত্তর থেকে দক্ষিণে  এবং পূর্ব-পশ্চিমে  দীর্ঘ। এর গড় গভীরতা  এবং সর্বোচ্চ গভীরতা ।  মধ্য অক্টোবর হতে মধ্য জুন পর্যন্ত হ্রদটির পানি বরফ হয়ে থাকে এবং উপরিভাগ তুষারাবৃত থাকে।   ইতিহাস ও জনসংস্কৃতি  প্রাচীন চৈনিক সাহিত্যে স্বর্গ হ্রদকে বর্ণনার ক্ষেত্রে  (উচ্চারণঃনানমিং) বা দক্ষিণের সাগর নামে অভিহত করা হয়েছে। স্বর্গ হ্রদ ও পিকটু পর্বত দুই কোরিয়ার মানুষদের কাছে আধ্যাত্মিক ও সাংস্কৃতিক ভাবে মর্যাদাপূর্ণ এবং পবিত্রস্থান হিসেবে সম্মানিত। পিকটু পর্বতের কথা উত্তর ও দক্ষিণ দুই কোরিয়ার জাতীয় সঙ্গীতে উল্লেখ আছে।  উত্তর কোরিয়ার সরকারি সংবাদ মাধ্যম স্বর্গ হ্রদের পবিত্র মূল্যবোধ ব্যবহার করে তাদের সাধারণ জনগণের সহানুভূতি আদায়ের উদ্দেশ্যপ্রণোদিত প্রচারণায় ব্যবহার করেছে। উত্তর কোরিয়ার সংবাদ মাধ্যম দাবী করে- তদের নেতা কিম জং-ইল পর্বতের নিকটে স্বর্গ হ্রদের পাশে জন্মে ছিলেন। তার মৃত্যুর সময় স্বর্গ হ্রদে বিকট শব্দে বরফে ফাটল ধরে, শব্দ "এতো জোড়ালো, যেন স্বর্গ ও ধরিত্রী প্রকম্পিত হয়"।  ২০১৮ সালের ২০ সেপ্টেম্বর, দুই কোরিয়ার আন্ত সম্মেলনের অংশ হিসেবে উত্তর কোরিয়ার নেতা কিং জং উন ও দক্ষিণ কোরিয়ার রাষ্ট্রপতি মুন জে ইন পিকটু পর্বত ও স্বর্গ হ্রদ পরিদর্শণ করেন। এসময় মুন জে ইন স্বর্গ হ্রদের পানি সংগ্রহ করেন।   স্বর্গ হ্রদের জলদানব  স্বর্গ হ্রদেও লক নেস দানবের মত জলদানব থাকার কিংবদন্তি লৌকিক গল্প আছে। এই দানবটি 'তিয়ানচি দানব' নামে চীনের গণমাধ্যমে প্রচারিত। ২০০৭ সালের ৬ সেপ্টেম্বর একজন টেলিভিশন সাংবাদিক স্বর্গ হ্ররদের উত্তর কোরিয়ার সীমান্তবর্তী স্থানে ছয়টি সিল সদৃশ্য প্রাণীর ২০ মিনিট দৈর্ঘ্যের ভিডিও ধারণ করেন। প্রাণী গুলিকে কিছুক্ষণ সাথে এবং তিনটি আলাদা জুটি হিসেবে সাঁতার কাটতে দেখা যায়। তিনি লক নেস দানবের মত অজানা প্রাণীগুলির ছবি চীনের সরকারি বার্তা সংস্থা সিনহুয়ায় পাঠালে, স্বর্গ হ্রদের রহস্যময় জলদানব আরো আলোচিত হয়।   চিত্রশালা    আরও দেখুন   চীনের ভূগোল  উত্তর কোরিয়ায় পর্যটন   তথ্যসূত্র   বিষয়শ্রেণী:হ্রদ বিষয়শ্রেণী:এশিয়ার আন্তর্জাতিক হ্রদ বিষয়শ্রেণী:চীনের হ্রদ
মাসজিদ তাহা বা তাহা মসজিদ (আরবি: مسجد طه) সিঙ্গাপুর এর গেলাংয়ের একটি মসজিদ। এটি দেশের আহমদিয়া মুসলিম সম্প্রদায়ের একমাত্র মসজিদ। এটি মূলধারার মসজিদ, মসজিদ খালিদ সংলগ্ন ওনান রোডে অবস্থিত।  মসজিদ তাহা সিঙ্গাপুরের এমন দুটি মসজিদের মধ্যে একটি যা মজলিস উগামা ইসলাম সিঙ্গাপুরা দ্বারা পরিচালিত হয় না,  আহমদিয়া মুসলিম সম্প্রদায় এবং সিঙ্গাপুরের মুসলমানদের মধ্যে ধর্মীয় বিশ্বাসের পার্থক্যের কারণে মূলত শাফি'ই মতবাদে বিশ্বাসী ।  আরও দেখুন  এশিয়ার মসজিদের তালিকা  সিঙ্গাপুরের মসজিদের তালিকা  মসজিদ  নামাজ  ইসলাম  তথ্যসূত্র  বিষয়শ্রেণী:সিঙ্গাপুরের মসজিদ বিষয়শ্রেণী:ইসলামি ভবন বিষয়শ্রেণী:ইসলামি স্থাপত্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। বাংলাদেশ সরকারের পরিবেশ পুরস্কারপ্রাপ্ত প্রতিষ্ঠান, খুবই পরিচিত সংগঠন। দেলোয়ার ভাইয়ের কাছ থেকে এরূপ প্রস্তাবনা আশা করিনি। মেরাজ (আলাপ) ১৭:৫৭, ২৬ জানুয়ারি ২০২০ (ইউটিসি) বাংলাদেশ পরিবেশ আইনজীবি সমিতি   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা ও উইকিপিডিয়া:উল্লেখযোগ্যতা (সংস্থা ও কোম্পানি) নীতিমালার মানদণ্ডে উত্তীর্ণ নয়। তথ্যসূত্রগুলোর বেশিরভাগ প্রতিষ্ঠাতাকে নিয়ে সংগঠনটিকে নিয়ে নয়।   দেলোয়ার (✉) • ২০:১৮, ২৩ জানুয়ারি ২০২০ (ইউটিসি)  রাখুন বাংলাদেশের পরিবেশ রক্ষায় এই সংস্থার কর্মকান্ড সার্বজনীন স্বীকৃত। বেলার কথা বলতে গেলে সৈয়দা রিজওয়ানা হাসানের নাম আসে, সৈয়দা রিজওয়ানা হাসানের কথা বলতে গেলে বেলার কথা আসে। সৈয়দা রিজওয়ানা হাসান বেলার হয়েই কাজ করেন। বহু বহু সংবাদপত্র, খবরে বেলার কথা এসেছে। গত ১৫-২০ বছর নিয়মিতভাবে বিভিন্ন খরবে বেলার নাম আসছে। এটি বাংলাদেশ সরকার ও জাতিসংঘ থেকে পরিবেশ বিষয়ে কাজ করার জন্য পুরস্কার পেয়েছে। যদি সংস্থা ও কোম্পানি কথা ধরতে যান, তবে এটি উইকিপিডিয়া:উল্লেখযোগ্যতা_(সংস্থা_ও_কোম্পানি)#অবাণিজ্যিক_প্রতিষ্ঠান এর ২টি পূরণ করে: জাতীয়ভাবে সুপরিচিত স্থানীয় সংস্থা, যে বিষয়গুলি ব্যাপকভাবে দৃষ্টি আকর্ষণ করেছে। --আফতাবুজ্জামান (আলাপ) ০০:২৫, ২৪ জানুয়ারি ২০২০ (ইউটিসি)   উইকিপিডিয়া:উল্লেখযোগ্যতা_(সংস্থা_ও_কোম্পানি)#অবাণিজ্যিক_প্রতিষ্ঠান এর ২টি পূরণ করে: জাতীয়ভাবে সুপরিচিত স্থানীয় সংস্থা' আপনার এ বক্তব্য তথ্যসূত্র প্রমাণ করছে না। যে তথ্যসূত্রগুলো দেয়া আছে সেগুলো সৈয়দা রিজওয়ানা হাসান কে নিয়ে,, তার সংগঠনকে নিয়ে নয়।--দেলোয়ার (✉) • ০৯:৪০, ২৪ জানুয়ারি ২০২০ (ইউটিসি) ১৫-২০ বছর প্রায় নিয়মিতভাবে যে সংস্থার নাম খরবে আসে তাকে সুপরিচিত বলা যায়। সাধারণত খবরগুলি এভাবে আসে: "গত ১০ বছরে সারা দেশে ১৬ হাজার অগ্নিকাণ্ডের ঘটনা ঘটেছে বলে জানিয়েছে ... বেলার প্রধান নির্বাহী সৈয়দা রিজওয়ানা হাসান।"  এখানে কিন্তু খবরটি সৈয়দা রিজওয়ানা হাসানকে নিয়ে নয়। এই খবরটি বেলার কর্মকাণ্ড (প্রতিবেদন) নিয়ে যা সৈয়দা রিজওয়ানা হাসান মুখপাত্র হিসেবে প্রকাশ করেছেন। এই রকম অভাব নেই। যাইহোক, কিছু তথ্যসূত্র যোগ করা হল। --আফতাবুজ্জামান (আলাপ) ১৯:৩৫, ২৫ জানুয়ারি ২০২০ (ইউটিসি)   উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।